Turk lirasining dollarga nisbatan kursi yil boshidan beri 17 foizga pasayib, minimum darajani yangiladi

Turk lirasining AQSh dollariga nisbatan kursi 1-dekabr, payshanba kuni ilk bor dollar uchun 3,5 lirani tashkil etdi va yil boshidan beri 17 foizga pasaydi. Bu haqda “Vedomosti” xabar bermoqda.

Liraning yevroga nisbatan kursi yevro uchun 3,7 liradan iborat bo‘ldi va bunda ham rekord minimum yangilandi.
“Hozirda Turkiya ham ichki, ham tashqi xatarlar qarshisida dunyodagi eng zaif davlat. Bu xavflar qatoriga kuchsiz makroiqtisodiy ko‘rsatkichlar va mamlakat ichidagi murakkab siyosiy vaziyatni kiritish mumkin”, — deya vaziyatga izoh berdi TD Securities tahlilchisi Kristian Majo.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.